PTTEP ปริมาณขายพุ่ง-ขาดทุนเฮดจิ้งลดฮวบ ดันกำไร Q1 โต 83% เฉียด 2 หมื่นล้าน
PTTEP โกยกำไรไตรมาส 1/66 โตทะลัก 83% แตะ 1.92 หมื่นล้านบาท จากช่วงเดียวกันปีก่อนอยู่ที่ 1.05 หมื่นล้านบาท เหตุปริมาณขายปิโตรเลียมพุ่ง-ขาดทุนเฮดจิ้งลดฮวบ
PTTEP โกยกำไร Q1/66 โตทะลัก 83% เฉียด 2 หมื่นล้าน รับปริมาณขายน้ำมันพุ่ง-ขาดทุนเฮดจิ้งลดฮวบ
27 เม.ย. 2566

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP รายงานผลการดำเนินงานไตรมาส 1 สิ้นสุดวันที่

โดยผลการดำเนินงานไตรมาส 1/66 เพิ่มขึ้น เนื่องจากปริมาณการขายเฉลี่ยของไตรมาส 1 ปี 2566 เทียบกับไตรมาส 1 ปี 2565 มีปริมาณการขายเฉลี่ย 427,368 บาร์เรล เทียบเท่าน้ำมันดิบต่อวัน โดยพบว่าปริมาณการขายเฉลี่ยเพิ่มขึ้นร้อยละ 8 โดยหลักมาจากโครงการจี 1/61 และโครงการจี 2/61 เริ่มการผลิตเมื่อเดือน เมษายนปีก่อนสุทธิกับโครงการบงกชสิ้นสุดสัญญาสัมปทานในเดือนมีนาคมปีนี้ อย่างไรก็ตามราคาขายเฉลี่ยลดลงร้อยละ 3 เป็น 50.01 เหรียญสหรัฐ ต่อบาร์เรลเทียบเท่าน้ำมันดิบ (ไตรมาส 1 ปี 2565 : 51.35 เหรียญสหรัฐ ต่อบาร์เรลเทียบเท่าน้ำมันดิบ)
นอกจากนี้บริษัทขาดทุนจากรายการที่ไม่ใช่การดำเนินงานปกติสำหรับไตรมาส 1 ปี 2566 จำนวน 23 ล้านเหรียญสหรัฐ ลดลง 229 ล้านเหรียญสหรัฐ เมื่อเปรียบเทียบกับไตรมาส 1 ปี 65 ที่มีขาดทุน 252 ล้านเหรียญสหรัฐ สาเหตุหลักจากไตรมาสนี้มีกำไรจากสัญญาประกันความเสี่ยงราคาน้ำมันจำนวน 1 ล้านเหรียญสหรัฐดอลลาร์ สรอ. (ซึ่งรวมกำไรที่ยังไม่เกิดขึ้นจริงจากการ Mark to Market จำนวน 5 ล้านเหรียญสหรัฐ) จากราคาซื้อขายน้ำมันล่วงหน้าปรับตัวลดลง ในขณะที่ไตรมาส 1/65 รับรู้ขาดทุนที่ 240 ล้านเหรียญสหรัฐ (ซึ่งรวมขาดทุนที่ยังไม่เกิดขึ้นจริงจากการ Mark to Market จำนวน 195 ล้านเหรียญสหรัฐ) จากราคาซื้อขายน้ำมันล่วงหน้าปรับตัวเพิ่มขึ้นอย่างมาก